钦定古今图书集成/理学汇编/学行典/第279卷 > 颜氏家训 > 《林下吟》宋·邵雍
## 钦定古今图书集成/理学汇编/学行典/第279卷 > 颜氏家训 > 《林下吟》宋·邵雍

真工造化岂容私，拙者为谋亦甚微。安乐窝深初起
后，太和汤酽半醺时。长年国里篮舁往，永熟乡中杖
策归。身似升平无一事，数茎髭白任风吹。

老年躯体索温存，安乐窝中别有春。万事去心闲偃
仰，四支由我任舒伸。庭花盛去闲铺簟，檐雪飞时软
布裀。谁道山翁拙于用，也能康济自家身。

有物轻醇号太和，半醺中最得春多。灵丹换骨还如
否，白日升天得似么。尽快意时仍起舞，到忘言处只
讴歌。宾朋莫怪无拘检，真乐攻心没柰何。

相招相劝饮流霞，鬓乱秋霜发乱华。所记莫非前甲
子，凡经多是老官家。共夸今日重孙过，更说当时旧
事呀。言语丁宁有情味，后生无笑太周遮。

生来未始事田畴，无岁无时长有秋。随分杯盘俱是
乐，等闲池馆便成游。风花雪月《千金子》，水竹云山万
户侯。欲俟河清人寿几，两眉能著几多愁。